يستفندى او ستفندى من اسم يوسف ستفان افندى ، بالانجليزى مندارين tangerine and mandarin - هى فاكهه من الحمضيات تشبه البرتقان. اصل اسم مندارين جى من مقاطعه صينيه اسمها مندارين. اتسمت الفاكهه فى مصر " يستفندى " على اسم يوسف ستفان افندى اللى دخل زراعة يستفندى او ستفندى فى مصر فى عهد محمد على باشا ، و كان اسم شهرته يوستا افندى و اتطور الاسم ل يستفندى و بعدين الاسم اختصر على لسنة بعض الناس و بقا ستفندى. شجرة يستفندى او ستفندى حجمها متوسط و اسمها العلمى Citrus reticula من صنف Deliciosa من الفصيله السذابيه و موطنها الاصلى الصين و بتتزرع بكتره فى مصر، اوراقها ضيقه و مدببه و كثيفه، و زهرتها بيضا و ريحتها معطره. فاكهة يستفندى او ستفندى لها قشره رقيقه و سهل تقشيرها و فيها زيت عطرى طيار، و فصوصها سهل فصلها عن بعض و بتغطيها خيوط بيضا رفيعه. فيه يستفندى او سفندى فصوصه فيها بذر كتير و فيه بذره قليل. يستفندى او ستفندى غنى بڤيتامين سى. مندرين mandarin كلمنتين Clementine تنجرين Tangerine ستسومه Satsuma يوسف هاككيان فيه فايلات فى تصانيف ويكيميديا كومونز عن: سفندى